C 128/1

PER PIRMĄJĮ SVARSTYMĄ PRIIMTA TARYBOS POZICIJA (ES) Nr. 8/2014

siekiant priimti Europos Parlamento ir Tarybos reglamentą, kuriuo pagal darnųjį metodą nustatomos su triukšmu susijusių naudojimo apribojimų taikymo Sąjungos oro uostuose taisyklės ir procedūros ir panaikinama Direktyva 2002/30/EB

Tarybos priimta 2014 m. kovo 24 d.

2014/C 128/01

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Sutartį dėl Europos Sąjungos veikimo, ypač į jos 100 straipsnio 2 dalį,

atsižvelgdami į Europos Komisijos pasiūlymą,

teisėkūros procedūra priimamo akto projektą perdavus nacionaliniams parlamentams,

atsižvelgdami į Europos ekonomikos ir socialinių reikalų komiteto nuomonę (1),

atsižvelgdami į Regionų komiteto nuomonę (2),

laikydamiesi įprastos teisėkūros procedūros (3),

kadangi:

valstybėms narėms nustačius naudojimo apribojimus atskiruose Sąjungos oro uostuose, būtų ribojami pajėgumai, tačiau būtų prisidedama prie triukšmingumo aplink oro uostus mažinimo. Tačiau, jei turimi pajėgumai būtų naudojami nenašiai, gali būti iškreipta konkurencija arba pablogintas bendras Sąjungos aviacijos tinklo efektyvumas. Kadangi šiuo reglamentu numatyto konkretaus triukšmo mažinimo tikslo valstybės narės negali deramai pasiekti, o dėl suderintų naudojimo apribojimų, kaip vienos iš triukšmo valdymo proceso sudedamosios dalies, diegimo taisyklių, jų būtų geriau siekti Sąjungos lygiu,, laikydamasi Europos Sąjungos sutarties 5 straipsnyje nustatyto subsidiarumo principo Sąjunga gali patvirtinti priemones. Pagal tame straipsnyje nustatytą proporcingumo principą šiuo reglamentu neviršijama to, kas būtina nurodytam tikslui pasiekti. Tokiu darniu metodu nenustatoma triukšmo kokybės tikslų – jie ir toliau nustatomi pagal Europos Parlamento ir Tarybos direktyvą 2002/49/EB (6) ar kitas atitinkamas Sąjungos taisykles arba kiekvienos valstybės narės teisės aktus, taip pat nedaroma poveikio konkrečių priemonių pasirinkimui;

šis reglamentas turėtų būti taikomas tik valstybėms narėms, kuriose yra oro uostas, iš kurio ir į kurį per kalendorinius metus civiliniai orlaiviai atlieka daugiau kaip 50 000 skrydžių, ir tik tuo atveju, kai svarstoma galimybė tokiame oro uoste įvesti su triukšmu susijusius naudojimo apribojimus;

šis reglamentas turėtų būti taikomas civilinės aviacijos orlaiviams. Jis neturėtų būti taikomas, pavyzdžiui, kariniams orlaiviams ir muitinės, policijos bei priešgaisrinės apsaugos operacijas vykdantiems orlaiviams. Be to, įvairioms išskirtinio pobūdžio operacijoms, pavyzdžiui, skubiems skrydžiams vykdant humanitarinę veiklą, paieškos ir gelbėjimo skrydžiams, vykdomiems ekstremaliosiomis situacijomis, teikiant medicininę pagalbą ir pagalbą nelaimės atveju šis reglamentas neturėtų būti taikomas;

siekiant atsižvelgti į nuolatinę variklių ir sklandmenų technologijų ir triukšmo kontūrų nustatymo metodų pažangą, pagal Sutarties dėl Europos Sąjungos veikimo 290 straipsnį Komisijai turėtų būti deleguoti įgaliojimai priimti aktus, kuriais būtų reguliariai atnaujinami šiame reglamente nurodyti orlaivių triukšmo standartai ir nuorodos į susijusius sertifikavimo metodus atsižvelgiant, kai tinkama, į atitinkamų ICAO dokumentų pakeitimus, taip pat atnaujinama nuoroda į triukšmo kontūrų apskaičiavimo metodą. Be to, deleguotaisiais aktais darant techninius pakeitimus, atitinkamais atvejais taip pat turėtų būti atsižvelgta į ECAC dokumento Nr. 29 pakeitimus. Ypač svarbu, kad atlikdama parengiamąjį darbą Komisija tinkamai konsultuotųsi, taip pat ir su ekspertais. Atlikdama su deleguotaisiais aktais susijusį parengiamąjį darbą ir rengdama jų tekstus Komisija turėtų užtikrinti, kad visi atitinkami dokumentai būtų vienu metu, laiku ir tinkamai perduodami Europos Parlamentui ir Tarybai;

tai atvejais, kai konsultacijų procesas prieš nustatant su triukšmu susijusius naudojimo apribojimus buvo pradėtas vadovaujantis Direktyva 2002/30/EB ir vis dar yra vykdomas šio reglamento įsigaliojimo dieną, tikslinga leisti priimti galutinį sprendimą pagal Direktyvą 2002/30/EB, kad būtų išsaugota to proceso metu padaryta pažanga;

PRIĖMĖ ŠĮ REGLAMENTĄ:

1 straipsnis

Dalykas, tikslai ir taikymo sritis

1. Šiuo reglamentu nustatomos nuoseklaus su triukšmu susijusių naudojimo apribojimų nustatymo konkrečiame oro uoste tvarkos taisyklės, taikytinos tuo atveju, jei buvo nustatyta triukšmo problema, kad laikantis darnaus metodo būtų padedama sumažinti aplinkos triukšmingumą ir apriboti arba sumažinti žmonių, patiriančių stiprų potencialiai žalingą orlaivių triukšmo poveikį, skaičių.

2. Šio reglamento tikslai:

3. Šis reglamentas taikomas civilinės aviacijos orlaiviams. Jis netaikomas karinėse, muitinės, policijos ar panašiose operacijose dalyvaujantiems orlaiviams.

2 straipsnis

Terminų apibrėžtys

Šiame reglamente vartojamų terminų apibrėžtys:

1) orlaivis– orlaivis su fiksuotais sparnais, kurio didžiausia sertifikuota kilimo masė yra 34 000 kg ar didesnė arba kurio didžiausia sertifikuota vidaus talpa, numatyta to tipo orlaiviams, yra 19 sėdimųjų vietų keleiviams ar didesnė, išskyrus tik įgulai skirtas vietas;

2) oro uostas– oro uostas, iš kurio ir į kurį per kalendorinius metus civiliniai orlaiviai atlieka daugiau kaip 50 000 skrydžių (skrydžiu laikomas pakilimas arba nutūpimas); vidutinis orlaivių skrydžių skaičius nustatomas remiantis skrydžių vidurkiu per trejus pastaruosius kalendorinius metus prieš triukšmo vertinimą;

3) darnusis metodas– Tarptautinės civilinės aviacijos organizacijos parengta tvarka, kurią taikant nuosekliai apsvarstomos įvairios galimos ekonomiškai efektyviausios triukšmo problemos sprendimo konkrečiame oro uoste priemonės, pavyzdžiui, orlaivių triukšmo mažinimas jo susidarymo vietoje, žemės naudojimo planavimas ir valdymas, su veiklos vykdymu susijusios triukšmo mažinimo priemonės ir naudojimo apribojimai;

4) ribinio triukšmingumo orlaivis– orlaivis, sertifikuotas pagal Tarptautinės civilinės aviacijos konvencijos (Čikagos konvencija), pasirašytos 1944 m. gruodžio 7 d., 16 priedo 1 tomo II dalies 3 skyriuje nustatytas sertifikavimo ribas, kai suvestinis skirtumas pereinamuoju laikotarpiu, kuris pasibaigia … (7) yra mažesnis negu 8 EPNdB (efektinis juntamas triukšmas decibelais), o pasibaigus tam pereinamajam laikotarpiui suvestinis skirtumas yra mažesnis negu 10 EPNdB; suvestinis skirtumas yra EPNdB išreikštas skaičius, gautas sudedant atskirus skirtumus (t. y. sertifikuoto triukšmo lygio ir didžiausio leidžiamo triukšmo lygio skirtumus) kiekviename iš trijų triukšmo matavimo atskaitos taškų, apibrėžtų Čikagos konvencijos 16 priedo 1 tomo II dalies 3 skyriuje;

5) su triukšmu susijęs veiksmas– bet kuri priemonė, daranti poveikį oro uostų, kuriems taikomi darniojo metodo principai, aplinkos triukšmingumui, įskaitant kitus su veiklos vykdymu nesusijusius veiksmus, kurie gali daryti įtaką orlaivių triukšmą patiriančių žmonių skaičiui;

6) naudojimo apribojimas– su triukšmu susijęs veiksmas, kuriuo apribojama galimybė naudotis oro uostu arba sumažinamas oro uosto naudojimo pajėgumas, įskaitant naudojimo apribojimus, kuriais siekiama nutraukti ribinio triukšmingumo orlaivių naudojimą tam tikruose oro uostuose, ir dalinius naudojimo apribojimus, kurie, pavyzdžiui, taikomi nustatytu paros laikotarpiu arba tik tam tikriems oro uosto kilimo ir tūpimo takams.

3 straipsnis

Kompetentingos valdžios institucijos

1. Valstybė narė, kurioje yra 2 straipsnio 2 punkte nurodytų oro uostų, paskiria vieną arba daugiau kompetentingų valdžios institucijų, atsakingų už tvarką, taikytiną patvirtinant naudojimo apribojimus.

2. Kompetentingos valdžios institucijos turi būti nepriklausomos nuo bet kokios organizacijos, kuriai gali daryti poveikį su triukšmu susijęs veiksmas. Tas nepriklausomumas gali būti užtikrintas atskiriant funkcijas.

3. Valstybės narės laiku praneša Komisijai 1 dalyje nurodytų paskirtų kompetentingų valdžios institucijų pavadinimus ir adresus. Komisija tą informaciją paskelbia viešai.

4 straipsnis

Apskundimo teisė

1. Valstybės narės užtikrina teisę apskųsti pagal šį reglamentą patvirtintus naudojimo apribojimus vadovaujantis nacionaline teise ir nacionalinėmis procedūromis apeliacinei įstaigai, kuri nėra ginčijamą apribojimą priėmusi valdžios institucija.

2. Valstybės narė, kurioje yra 2 straipsnio 2 punkte nurodytas oro uostas, laiku praneša Komisijai 1 dalyje nurodytos paskirtos apeliacinės įstaigos pavadinimą ir adresą arba, kai tinkama, praneša apie tvarką, kuria užtikrinamas apeliacinės įstaigos paskyrimas.

5 straipsnis

Orlaivių triukšmo valdymo bendrosios taisyklės

1. Valstybės narės užtikrina, kad atskiruose oro uostuose, kaip nurodyta 2 straipsnio 2 punkte, triukšmingumas būtų vertinamas pagal Direktyvą 2002/49/EB.

2. Valstybės narės užtikrina, kad tuose oro uostuose, kuriuose nustatyta triukšmo problemų, būtų taikomas darnusis požiūris dėl orlaivių triukšmingumo valdymo. Tuo tikslu jos užtikrina, kad:

būtų nustatytas to konkretaus oro uosto triukšmo mažinimo tikslas, atitinkamais atvejais atsižvelgiant į Direktyvos 2002/49/EB 8 straipsnį ir V priedą;

c)

3. Valstybės narės užtikrina, kad imantis su triukšmu susijusio veiksmo būtų apsvarstytos toliau išvardytos įvairios galimos priemonės, siekiant nustatyti ekonomiškai efektyviausią priemonę arba priemonių rinkinį:

c)

Viena iš galimų priemonių, jei būtina, gali būti uždraudimas eksploatuoti ribinio triukšmingumo orlaivius. Valstybės narės arba atitinkamais atvejais oro uostą valdančios institucijos gali nustatyti ekonomines paskatas, kad orlaivių naudotojai būtų skatinami 2 straipsnio 4 punkte nurodytu pereinamuoju laikotarpiu naudoti mažiau triukšmo skleidžiančius orlaivius. Tos ekonominės paskatos turi atitikti taikomas valstybės pagalbos taisykles.

4. Priemones, laikantis darniojo metodo, galima diferencijuoti pagal orlaivio tipą, orlaivio triukšmingumą, oro uosto ir oro navigacijos priemonių naudojimą, skrydžio maršrutą ir (arba) taikymo laiką.

5. Nedarant poveikio 4 daliai, naudojimo apribojimai, kuriais uždraudžiama oro uoste eksploatuoti ribinio triukšmingumo orlaivius, neturi turėti įtakos civiliniams ikigarsiniams orlaiviams, kurie, sertifikuojami pirmą kartą arba pakartotinai, atitinka Čikagos konvencijos 16 priedo 1 tomo II dalies 4 skyriuje nustatytus triukšmo standartus.

6. Pagal šį reglamentą konkrečiame oro uoste taikomos priemonės arba priemonių rinkinys negali būti griežtesni negu būtina tam oro uostui nustatytiems aplinkos triukšmingumo mažinimo tikslams pasiekti. Naudojimo apribojimai neturi būti diskriminacinio pobūdžio, ypač pilietybės arba tapatybės pagrindu, ir turi būti objektyvūs.

6 straipsnis

Triukšmo vertinimo taisyklės

1. Kompetentingos valdžios institucijos užtikrina, kad oro uostuose, už kuriuos jos yra atsakingos, būtų reguliariai vykdomas triukšmingumo vertinimas pagal Direktyvą 2002/49/EB ir kiekvienoje valstybėje narėje taikomus teisės aktus. Kompetentingos valdžios institucijos gali paprašyti Komisijos reglamento (ES) Nr. 691/2010 (8) 3 straipsnyje nurodytos veiklos rezultatų vertinimo įstaigos paramos.

2. Jeigu iš vertinimo, nurodyto 1 dalyje, paaiškėja, kad gali reikėti naujų naudojimo apribojimo priemonių triukšmo problemai oro uoste spręsti, kompetentingos valdžios institucijos užtikrina, kad:

c)

laiku ir nuodugniai būtų vykdomas konsultacijų su suinteresuotosiomis šalimis procesas, kuris gali būti vykdomas tarpininkavimo proceso forma, užtikrinant atvirumą ir skaidrumą duomenų ir skaičiavimo metodikų atžvilgiu. Suinteresuotosioms šalims turi būti suteiktas bent trijų mėnesių laikotarpis iki naujų naudojimo apribojimų priėmimo, per kurį jos galėtų pateikti savo pastabas. Suinteresuotosios šalys apima bent:

3. Kompetentingos valdžios institucijos imasi su naudojimo apribojimais susijusių veiksmų, stebi tų apribojimų įgyvendinimą ir prireikus imasi atitinkamų veiksmų. Jos užtikrina, kad atitinkama informacija būtų nemokamai teikiama ir lengvai ir nedelsiant prieinama oro uostų kaimynystėje gyvenantiems vietos gyventojams ir atitinkamoms vietos valdžios institucijoms.

4. Tokia atitinkama informacija gali apimti:

c)

7 straipsnis

Informacija apie keliamą triukšmą

1. Sprendimai dėl naudojimo apribojimų, susijusių su triukšmu, grindžiami orlaivio triukšmingumu, nustatytu atliekant sertifikavimo procedūrą pagal Čikagos konvencijos (šeštoji redakcija, 2011 m. kovo mėn.) 16 priedo 1 tomą.

2. Komisijos prašymu orlaivių naudotojai pateikia tokią su triukšmu susijusią informaciją apie Sąjungos oro uostuose jų eksploatuojamus orlaivius:

c)

3. Agentūros prašymu orlaivio tipo pažymėjimo ar papildomo tipo pažymėjimo, išduoto pagal Europos Parlamento ir Tarybos reglamentą (EB) Nr. 216/2008 (10), turėtojai ir juridiniai ar fiziniai asmenys, besinaudojantys orlaiviu, kurio atžvilgiu neišduotas joks tipo pažymėjimas pagal tą reglamentą, triukšmo modeliavimo tikslais pateikia orlaivio triukšmingumo informaciją ir eksploatacines charakteristikas. Agentūra nurodo reikalaujamus duomenis ir jų pateikimo terminus ir formą bei būdą. Agentūra triukšmo modeliavimo tikslais patikrina gautą orlaivio triukšmingumo informaciją bei eksploatacines charakteristikas ir suteikia galimybę kitoms šalims triukšmo modeliavimo tikslais susipažinti su šia informacija.

4. Duomenys, nurodyti šio straipsnio 2 ir 3 dalyse, apima tik tai, kas būtinai reikalinga ir pateikiami nemokamai elektronine forma ir, kai taikytina, nustatytu formatu.

5. Agentūra triukšmo modeliavimo tikslais patikrina orlaivio triukšmingumo duomenis ir eksploatacines charakteristikas, vykdydama savo užduotis pagal Reglamento (EB) Nr. 216/2008 6 straipsnio 1 dalį.

6. Duomenys saugomi centrinėje duomenų bazėje ir padaromi prieinamais kompetentingoms valdžios institucijoms, orlaivių naudotojams, oro navigacijos paslaugų teikėjams ir oro uostų veiklos vykdytojams veiklos vykdymo tikslais.

8 straipsnis

Naudojimo apribojimų nustatymo taisyklės

1. Prieš nustatydamos naudojimo apribojimą, kompetentingos valdžios institucijos valstybėms narėms, Komisijai ir atitinkamoms suinteresuotosioms šalims apie tai praneša prieš šešis mėnesius, kurie baigiasi likus bent dviem mėnesiams iki laiko tarpsnių koordinavimo parametrų, kaip apibrėžta Tarybos reglamento (EEB) Nr. 95/93 (11) 2 straipsnio m punkte, nustatymo atitinkamam laikotarpiui, kuriam sudaromas atitinkamo oro uosto tvarkaraštis.

2. Atlikus vertinimą pagal 6 straipsnį, kartu su pranešimu pateikiama rašytinė ataskaita pagal 5 straipsnyje nustatytus reikalavimus, kurioje paaiškinamos naudojimo apribojimo nustatymo priežastys, nustatytas to oro uosto triukšmo mažinimo tikslas, nagrinėtos priemonės tam tikslui pasiekti ir tikėtino įvairių apsvarstytų priemonių ekonominio efektyvumo įvertinimas, atitinkamais atvejais įvertinant ir jų tarpvalstybinį poveikį.

3. Komisija valstybės narės prašymu arba savo iniciatyva gali per trijų mėnesių laikotarpį nuo 1 dalyje nurodyto pranešimo gavimo dienos patikrinti naudojimo apribojimo nustatymo tvarką. Jeigu Komisija nustato, kad su triukšmu susijusio naudojimo apribojimo nustatymas neatitinka šiame reglamente išdėstytos tvarkos, ji gali apie tai pranešti atitinkamai kompetentingai valdžios institucijai. Atitinkama kompetentinga institucija išnagrinėja Komisijos pranešimą ir informuoja Komisiją apie savo ketinimus prieš nustatydama naudojimo apribojimą.

4. Jeigu naudojimo apribojimas susijęs su ribinio triukšmingumo orlaivių eksploatavimo oro uoste uždraudimu, praėjus šešiems mėnesiams nuo 1 dalyje nurodyto pranešimo dienos tame oro uoste uždraudžiama teikti daugiau paslaugų, viršijančių per atitinkamą praeitų metų laikotarpį tame oro uoste ribinio triukšmingumo orlaivių vykdytų skrydžių skaičių. Valstybės narės užtikrina, kad kompetentingos valdžios institucijos atitinkamiems naudotojams nustatytų ribinio triukšmingumo orlaivių skrydžių tame oro uoste kasmetinę sumažinimo normą, deramai atsižvelgdamos į orlaivių amžių ir viso orlaivių parko sudėtį. Nedarant poveikio 5 straipsnio 4 daliai, ta norma neturi viršyti 25 % kiekvieno tame oro uoste veikiančio orlaivių naudotojo ribinio triukšmingumo orlaivių skrydžių.

9 straipsnis

Besivystančios šalys

1. Siekiant vengti pernelyg didelių ekonominių sunkumų, kompetentingos valdžios institucijos, visapusiškai laikydamosi nediskrimiminavimo principo, gali netaikyti su triukšmu susijusių naudojimo apribojimų besivystančiose šalyse registruotiems ribinio triukšmingumo orlaiviams, jeigu:

c)

2. Tuo atveju, kai valstybė narė suteikia 1 dalyje numatytą išimtį, ji nedelsdama apie tai informuoja kitų valstybių narių kompetentingas valdžios institucijas ir Komisiją.

10 straipsnis

Ypatingo pobūdžio orlaivių skrydžiams taikoma išimtis

Kompetentingos valdžios institucijos kiekvienu konkrečiu atveju gali leisti oro uostuose, už kuriuos jos yra atsakingos, vykdyti pavienius ribinio triukšmingumo orlaivių skrydžius, kurių kitu atveju nebūtų galima vykdyti pagal šį reglamentą.

Ši išimtis taikoma tik:

11 straipsnis

Deleguotieji aktai

Komisijai suteikiami įgaliojimai pagal 12 straipsnį priimti deleguotuosius aktus, susijusius su:

Tų pakeitimų tikslas – prireikus atsižvelgti į atitinkamų tarptautinių taisyklių pakeitimus.

12 straipsnis

Įgaliojimų delegavimas

1. Įgaliojimai priimti deleguotuosius aktus Komisijai suteikiami šiame straipsnyje nustatytomis sąlygomis.

2. 11 straipsnyje nurodyti įgaliojimai priimti deleguotuosius aktus Komisijai suteikiami penkerių metų laikotarpiui nuo … (12). Likus ne mažiau kaip devyniems mėnesiams iki penkerių metų laikotarpio pabaigos Komisija parengia naudojimosi deleguotaisiais įgaliojimais ataskaitą. Įgaliojimai savaime pratęsiami tokios pačios trukmės laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno laikotarpio pabaigos.

3. Europos Parlamentas arba Taryba gali atšaukti 11 straipsnyje nurodytų įgaliojimų delegavimą. Sprendimu dėl įgaliojimų atšaukimo nutraukiamas tame sprendime nurodytų įgaliojimų delegavimas. Jis įsigalioja kitą dieną po paskelbimo Europos Sąjungos oficialiajame leidinyje arba vėlesnę jame nurodytą dieną. Jis neturi poveikio jau galiojančių deleguotųjų aktų galiojimui.

4. Apie priimtą deleguotąjį aktą Komisija nedelsdama vienu metu praneša Europos Parlamentui ir Tarybai.

5. Pagal 11 straipsnį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.

13 straipsnis

Informavimas ir peržiūra

Komisijos prašymu valstybės narės pateikia jai informaciją apie šio reglamento taikymą.

Ne vėliau kaip … (13) Komisija pateikia šio reglamento taikymo ataskaitą Europos Parlamentui ir Tarybai.

Prireikus prie tos ataskaitos pridedami pasiūlymai dėl šio reglamento peržiūros.

14 straipsnis

Galiojantys naudojimo apribojimai

Su triukšmu susiję naudojimo apribojimai, kurie buvo nustatyti anksčiau nei … (12), galioja toliau kol kompetentingos valdžios institucijos nusprendžia juos patikslinti pagal šį reglamentą.

15 straipsnis

Panaikinimas

Direktyva 2002/30/EB panaikinama nuo … (14).

16 straipsnis

Pereinamojo laikotarpio nuostatos

Nepaisant šio reglamento 15 straipsnio, su triukšmu susiję naudojimo apribojimai, priimti po … (14), gali būti priimami pagal Direktyvą 2002/30/EB tuo atveju, kai prieš juos priimant pradėtas konsultacijų procesas tebevyko tą dieną ir jei tie apribojimai priimami praėjus ne daugiau kaip vieniems metams po tos datos.

17 straipsnis

Įsigaliojimas

Šis reglamentas įsigalioja … (15).

(1) OL C 181, 2012 6 21, p. 173.

(2) OL C 277, 2012 9 13, p. 110.

(3) 2012 m. gruodžio 12 d. Europos Parlamento pozicija (dar nepaskelbta Oficialiajame leidinyje) ir 2014 m. kovo 24 d. per pirmąjį svarstymą priimta Tarybos pozicija. … m. … … d. Europos Parlamento pozicija.

(4) 2002 m. kovo 26 d. Europos Parlamento ir Tarybos direktyva 2002/30/EB dėl taisyklių ir tvarkos, reglamentuojančios triukšmingų operacijų apribojimų įvedimą Bendrijos oro uostuose, nustatymo (OL L 85, 2002 3 28, p. 40).

(5) 2006 m. gruodžio 12 d. Europos Parlamento ir Tarybos direktyva 2006/93/EB dėl lėktuvų, kuriems taikomi Tarptautinės civilinės aviacijos konvencijos antrosios redakcijos (1988 m.) 16 priedo 1 tomo II dalies 3 skyriaus reikalavimai, naudojimo reglamentavimo (OL L 374, 2006 12 27, p. 1).

(6) 2002 m. birželio 25 d. Europos Parlamento ir Tarybos direktyva 2002/49/EB dėl aplinkos triukšmo įvertinimo ir valdymo (OL L 189, 2002 7 18, p. 12).

(7) Ketveri metai po šio reglamento įsigaliojimo dienos.

(8) 2010 m. liepos 29 d. Komisijos reglamentas (ES) Nr. 691/2010, kuriuo nustatomas oro navigacijos paslaugų teikimo ir tinklo funkcijų veiklos rezultatų planas ir iš dalies keičiamas Reglamentas (EB) Nr. 2096/2005, nustatantis bendruosius oro navigacijos paslaugų teikimo reikalavimus (OL L 201, 2010 8 3, p. 1).

(9) 2011 m. liepos 7 d. Komisijos reglamentas (ES) Nr. 677/2011, kuriuo nustatomos išsamios oro eismo valdymo (OEV) tinklo funkcijų vykdymo taisyklės ir iš dalies keičiamas Reglamentas (ES) Nr. 691/2010 (OL L 185, 2011 7 15, p. 1).

(10) 2008 m. vasario 20 d. Europos Parlamento ir Tarybos reglamentas (EB) Nr. 216/2008 dėl bendrųjų taisyklių civilinės aviacijos srityje ir įsteigiantis Europos aviacijos saugos agentūrą, panaikinantis Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (OL L 79, 2008 3 19, p. 1).

(11) 1993 m. sausio 18 d. Tarybos reglamentas (EEB) Nr. 95/93 dėl laiko tarpsnių paskirstymo Bendrijos oro uostuose bendrųjų taisyklių (OL L 14, 1993 1 22, p. 1).

(12) Šio reglamento įsigaliojimo data.

(13) Penkeri metai po šio reglamento įsigaliojimo.

(14) Šio reglamento įsigaliojimo data.

(15) Dvidešimt keturi mėnesiai po šio reglamento paskelbimo Europos Sąjungos oficialiajame leidinyje.

Aprašymas, koks būtų poveikis aplinkos triukšmingumui netaikant papildomų priemonių ir taikant jau suplanuotas triukšmo poveikio mažinimo priemones per tą patį laikotarpį.

c)

c)

c)

Taikomų ir numatomų taikyti pagal darnųjį metodą jau įgyvendinamų orlaivių triukšmo valdymo priemonių, taip pat jų poveikio triukšmingumui ir to, kaip jos prisideda prie triukšmingumo, aprašymas, kuriame nurodoma:

Be to, kompetentingos valdžios institucijos gali deramai atsižvelgti į šiuos veiksnius:

TARYBOS MOTYVŲ PAREIŠKIMAS

I. ĮVADAS

2011 m. gruodžio 1 d. Komisija pateikė Europos Parlamentui ir Tarybai pasiūlymą dėl Reglamento, kuriuo pagal darnųjį metodą nustatomos su triukšmu susijusių naudojimo apribojimų taikymo Sąjungos oro uostuose taisyklės ir procedūros ir panaikinama Europos Parlamento ir Tarybos direktyva 2002/30/EB (1).

2012 m. birželio 7 d. Taryba pasiekė bendrą požiūrį dėl pasiūlymo projekto.

Savo darbe Taryba atsižvelgė į Europos ekonomikos ir socialinių reikalų komiteto nuomonę ir į Regionų komiteto nuomonę.

2012 m. gruodžio 12 d. Europos Parlamentas per pirmąjį svarstymą priėmė nuomonę (2).

Po balsavimo Europos Parlamente įvyko Europos Parlamento, Tarybos ir Komisijos derybos siekiant susitarti dėl pasiūlymo. 2014 m. sausio 27 d. buvo susitarta dėl galutinio kompromisinio teksto; 2014 m. sausio 29 d. jį patvirtino Nuolatinių atstovų komitetas. 2014 m. vasario 11 d. Europos Parlamento Transporto ir turizmo komitetas taip pat patvirtino susitarimą ir šiuo tikslu nusiuntė laišką Nuolatinių atstovų komiteto pirmininkui.

2014 m. vasario 17 d. Taryba pasiekė politinį susitarimą dėl savo pozicijos per pirmąjį svarstymą (3). Remdamiesi reglamento projektu, pridėtu prie pirmiau nurodyto Europos Parlamento laiško, ir Tarybos politiniu susitarimu, tekstą patikslino abiejų institucijų teisininkai lingvistai.

II. PER PIRMĄJĮ SVARSTYMĄ PRIIMTOS TARYBOS POZICIJOS ANALIZĖ

1. Bendros pastabos

Pasiūlymas dėl triukšmo oro uostuose priklauso vadinamajam „oro uostų dokumentų rinkiniui“, kurį sudaro trys pasiūlymai dėl teisėkūros procedūra priimamų teisės aktų – jais siekiama didinti Europos oro uostų konkurencingumą ir gerinti jų veiklos efektyvumą, kokybę ir atsparumą. Pagrindinis pasiūlymo dėl triukšmo oro uostuose tikslas yra užtikrinti nuoseklų ICAO principų ir gairių rinkinio – vadinamojo „darniojo metodo“ – taikymą Europos Sąjungoje nustatant su triukšmu susijusius naudojimo apribojimus ES oro uostuose. Juo pakeičiama ir panaikinama Direktyva 2002/30/EB – pagrindinis šiuo metu galiojantis aktas, kuriuo nustatytos taisyklės ir tvarka, reglamentuojančios su triukšmu susijusius naudojimo apribojimus Sąjungos oro uostuose.

2. Tarybos pozicija dėl Parlamento pakeitimų, susijusių su tam tikrais pagrindiniais klausimais

i) Teisė tikrinti

Komisija pasiūlė suteikti Komisijai teisę tikrinti sprendimus, kuriais nustatomi su triukšmu susiję naudojimo apribojimai, prieš juos įgyvendinant, ir teisę juos sustabdyti. Taryba pritarė Europos Parlamentui, kurio nuomone, Komisijai turėtų būti leidžiama tik vertinti procesą šiuo požiūriu, ir todėl didžiąja dalimi iš esmės pritarė 32 pakeitimo esmei. Tačiau Taryba nepritarė Europos Parlamento pozicijai, kad nereikia nustatyti valstybių narių kompetentingų institucijų įpareigojimo Komisijos pranešimo apie įvertinimą atžvilgiu.

Be to, bendra Tarybos pozicijos kryptis – išlaikyti vietos valdžios institucijų diskreciją sprendžiant dėl naudojimo apribojimų. Todėl siekiant kompromiso Taryba sutiko atsižvelgti į Europos Parlamentui susirūpinimą keliantį aspektą savo per pirmą svarstymą priimtoje pozicijoje; remiantis ja, kompetentingos institucijos turi išnagrinėti Komisijos pranešimą ir pranešti Komisijai apie savo ketinimus dėl naudojimo apribojimų, kurie turi būti nustatyti.

ii) Sveikata

Europos Parlamentas priėmė kelis pakeitimus dėl žalingo poveikio žmonių sveikatai įtraukimo į Reglamentu nustatomą triukšmo vertinimo procesą. Taryba pripažįsta sveikatos svarbą procesui, tačiau laikosi kitokio požiūrio ir mano, kad su sveikata susijusius aspektus apima Direktyva 2002/49/EB dėl aplinkos triukšmo įvertinimo ir valdymo nustatytos procedūros. Sveikatos įtraukimas į privalomų ir kiekybiškai įvertinamų elementų sąrašą, į kurį turėtų būti atsižvelgiama vertinant išlaidų efektyvumą, buvo įvertintas kaip ypač problemiškas, kadangi sveikata yra kriterijus, kurį dabartiniame mokslo plėtros etape yra sunku objektyviai kokybiškai ir kiekybiškai įvertinti.

Kompromisiniame tekste sąsajos su Europos Sąjungos acquis aplinkos triukšmo vertinimo srityje yra sustiprintos, taip nutiesiant tiltą į ateitį, kai sveikatos aspektai bus įtraukti į triukšmo vertinimo procesą remiantis objektyviais ir moksliniais kriterijais. Kalbant konkrečiau, į Europos Parlamento susirūpinimą atsižvelgta naujoje konstatuojamojoje dalyje, kurioje pabrėžiama, kad reikia įvertinti sveikatos aspektus, taip pat darant naują nuorodą į sveikatą nurodant Reglamento dėl triukšmo oro uostuose tikslus, ir įpareigojimu įvertinti triukšmo padėtį oro uoste pagal Direktyvą 2002/49/EB. Šiomis aplinkybėmis Komisija sutiko padaryti pareiškimą dėl atliekamo Direktyvos 2002/49/EB patikslinimo, kaip išdėstyta šio dokumento priede.

iii) Pereinamieji laikotarpiai

a) „Ribinio triukšmingumo orlaivio“ apibrėžtis

Remiantis pirminiu Komisijos pasiūlymu, apibrėžiant ribinio triukšmingumo orlaivį turėjo būti nustatyta riba, kad suvestinis skirtumas yra ne didesnis kaip 10 EPNdB (efektinis juntamas triukšmas decibelais), be pereinamojo laikotarpio. Be to, Komisija pasiūlė turėti galimybę atnaujinti šią ribą priimant deleguotuosius aktus siekiant atsižvelgti į ateities pokyčius ICAO. Taryba negalėjo pritarti šiai nuomonei ir pritarė Europos Parlamentui, kuris pasiūlė sumažinti suvestinį skirtumą, kad pereinamuoju ketverių metų laikotarpiu jis būtų ne didesnis nei 8 EPNdB siekiant atsižvelgti į esamų orlaivių parkų sudėtį ir jau padarytas investicijas.

Abi teisėkūros institucijos taip pat sutiko, kad Komisijai neturėtų būti suteikti įgaliojimai priimti deleguotuosius aktus dėl apibrėžties atnaujinimo ir kad šiam aspektui turėtų būti taikoma įprasta teisėkūros procedūra.

b) Įsigaliojimas

Kompromisiniame tekste paliktas atidėtas įsigaliojimas po 24 mėnesių, suteikiant galimybę valstybėms narėms iš dalies pakeisti arba panaikinti nacionalines nuostatas, priimtas siekiant taikyti Direktyvą 2002/30/EB, ir paskirti nacionalines institucijas, kurioms būtų pavestos Reglamente nustatytos naujos užduotys. Taikant šį ilgesnį laikotarpį, pereinamasis laikotarpis, kuriuo „ribinio triukšmingumo orlaiviams“ ribinė vertė bus mažesnė kaip 8 EPNdB, taip pat pailgės iki šešerių metų.

iv) Esami naudojimo apribojimai ir tarpininkavimas

Ir Taryba, ir Europos Parlamentas išreiškė susirūpinimą dėl naujo Reglamento dėl triukšmo poveikio jau galiojantiems dabartiniams naudojimo apribojimams ir su jais susijusiems sprendimams. Derybų metu šie susirūpinimą keliantys klausimai buvo toliau nagrinėjami ir yra atspindėti pasiektame kompromise, kuriame taip pat atsižvelgta į teisinio aiškumo poreikį. Visų pirma kompromisiniame tekste užtikrinama, kad dabartiniai naudojimo apribojimai turi galioti, kol kompetentingos institucijos nuspręs juos peržiūrėti. Be to, straipsnyje dėl pereinamojo laikotarpio nuostatų numatyta galimybė naudojimo apribojimus svarstyti pagal Direktyvą 2002/30/EB, jei būtini konsultacijų procesai buvo pradėti dar iki naujo Reglamento įsigaliojimo, o naudojimo apribojimai priimami praėjus ne daugiau kaip vieneriems metams. Tarpininkavimo klausimu patikslinta, kad konsultacijų su suinteresuotosiomis šalimis procesas taip pat gali būti vykdomas tarpininkavimo proceso forma. Be to, naujoje konstatuojamojoje dalyje nurodoma, kad esamų naudojimo apribojimų sąvoka apima teismų sprendimais ir tarpininkavimo procesais nustatytus esamus naudojimo apribojimus.

3. Kiti Europos Parlamento pakeitimai

— Kompromisiniu tekstu ne tik nustatoma prievolė reguliariai teikti informaciją vietos gyventojams apie triukšmo mažinimo priemonių įgyvendinimą, bet ir padidinamas skaidrumas išvardijant informacijos elementus, kurių pateikimas turėtų būti skatinamas.

— Siekiant palengvinti orlaivių naudotojų naštą, susijusią su triukšmingumo informacijos teikimu, atitinkamos nuostatos supaprastintos siekiant išvengti dubliavimo pateikiant jau esamus duomenis ir užtikrinti, kad pateikiama informacija atitinka paskirtį.

III. IŠVADA

Tarybos per pirmąjį svarstymą priimtoje pozicijoje atsispindi kompromisas, pasiektas Tarybos ir Europos Parlamento derybų metu, tarpininkaujant Komisijai. Šis kompromisas patvirtintas Europos Parlamento Transporto ir turizmo komiteto pirmininko laišku, adresuotu Nuolatinių atstovų komiteto pirmininkui (2014 m. vasario 11 d. laiškas).

Šiame laiške Transporto ir turizmo komiteto pirmininkas nurodo, kad Transporto ir turizmo komiteto nariams, o vėliau ir plenarinio posėdžio dalyviams jis rekomenduos per antrąjį svarstymą Europos Parlamente pritarti per pirmąjį svarstymą priimtai Tarybos pozicijai be pakeitimų ir užbaigti įprastą teisėkūros procedūrą laikantis SESV 294 straipsnio.

(1) Dok. 18010/11.

(2) Dok. 17488/12.

(3) Dok. 6258/14.